 Diuterọnọmi 31  Mozis wee gaa gwa Izrel dum okwu ndị a,wee sị ha: Adị m otu narị afọ na iri abụọ taa. A gakwaghị ekwe ka m na-apụ apụ ma na-abata abata, dị ka Jehova gwara m, sị, Ị gaghị agafe Jọdan a.Ọ bụ Jehova bụ Chineke gị na-ebutere gị ụzọ ka ị na-agafe. Ya onwe ya ga-ala mba ndị a niyi nihu gị, ị ga-achụpụkwa ha. Ọ bụ Jọshụa ga-ebutere gị ụzọ ka ị na-agafe, dị nnọọ ka Jehova kwuru.Jehova ga-emekwa ha ihe o mere Saịhọn na Ọg, bụ ndị eze ndị Amọraịt, meekwa ala ha, mgbe ọ lara ha niyi.Jehova enyefewokwa ha naka unu, unu ga-emekwa ha ihe dum m nyere unu niwu.Nweenụ obi ike, dịkwanụ ike. Atụla egwu, amakwala jijiji nihu ha, nihi na ọ bụ Jehova bụ Chineke gị ka gị na ya so na-aga. Ọ gaghị agbahapụ gị, ọ gaghịkwa ahapụ gị ma ọlị.Mozis wee kpọọ Jọshụa ma gwa ya nihu Izrel dum, sị: Nwee obi ike, dịkwa ike, nihi na ọ bụ gị ga-akpọba ndị a nala ahụ Jehova ṅụụrụ ndị nna nna ha iyi inye ha, ọ bụkwa gị ga-enye ha ya dị ka ihe nketa.Ọ bụ Jehova na-eje ije nihu gị. Ya onwe ya ga-anọnyere gị. Ọ gaghị agbahapụ gị, ọ gaghịkwa ahapụ gị ma ọlị. Atụla egwu, atụkwala ụjọ.Mozis wee dee iwu a nakwụkwọ ma nye ya ndị nchụàjà bụ ụmụ Livaị, ndị na-ebu igbe ọgbụgba ndụ Jehova, nyekwa ya ndị okenye niile nke Izrel.Mozis wee nye ha iwu, sị: Ná ngwụsị afọ asaa ọ bụla, noge a kara aka nafọ, ị ga-akagbu ụgwọ e ji gị, nememme ụlọ ndò,mgbe Izrel dum ga-abịa ịhụ ihu Jehova bụ Chineke gị nebe ọ ga-ahọrọ, ị ga-agụ iwu a nihu Izrel dum, ná ntị ha.Kpọkọta ụmụ Izrel, ndị ikom na ndị inyom na ụmụntakịrị na onye mbịarambịa nke nọ nime obodo gị, ka ha wee gee ntị, ka ha mụtakwa ihe, ka ha tụọ egwu Jehova bụ Chineke unu ma lezie anya idebe ihe niile e kwuru niwu a.Ụmụ ha ndị na-amabeghị ihe ndị a ga-ege ntị, ha ga-amụtakwa ịtụ egwu Jehova bụ Chineke unu ụbọchị niile unu na-adị ndụ nala ahụ unu na-agafe Jọdan inweta.E mesịa, Jehova gwara Mozis, sị: Lee! Ụbọchị ị ga-anwụ adịwo nso. Kpọọ Jọshụa, guzorokwanụ nụlọikwuu nzute, ka m mee ya onye ndú. Mozis na Jọshụa wee gaa guzoro nụlọikwuu nzute.Jehova wee pụta ìhè nụlọikwuu ahụ nogidi ígwé ojii, ogidi ígwé ojii ahụ wee kwụrụ nakụkụ ọnụ ụzọ ụlọikwuu ahụ.Jehova wee gwa Mozis, sị: Lee! Ị ga-esoro nna nna gị hà dinaa; ndị a ga-ebilikwa, ha na chi ọzọ ndị dị netiti ha, nala ahụ ha na-aga, ga-enwe mmekọahụ rụrụ arụ, ha ga-ahapụkwa m ma mebie ọgbụgba ndụ m nke mụ na ha gbara.Nihi nke ahụ, m ga-eweso ha iwe dị ọkụ nụbọchị ahụ, m ga-agbahapụkwa ha ma wepụ ihu m nebe ha nọ, ha ga-aghọkwa ihe a ga-ala niyi; ọtụtụ ọdachi na ahụhụ ga-adakwasịkwa ha, ha ga-ekwukwa nụbọchị ahụ, sị, Ọ bụghị nihi na Chineke anyị anọghị netiti anyị mere ọdachi ndị a ji dakwasị anyị?Mụ onwe m ga-ewepụ ihu m nụbọchị ahụ nihi ihe ọjọọ niile ha mere, nihi na ha agakwuruwo chi ọzọ dị iche iche.Ugbu a, deerenụ onwe unu abụ a nakwụkwọ, kụziekwara ya ụmụ Izrel. Mee ka ọ dịrị nọnụ ha, ka abụ a wee ghọọrọ m ihe akaebe megide ụmụ Izrel.Nihi na m ga-eduba ha nala ahụ m ṅụụrụ ndị nna nna ha iyi inye ha, nke mmiri ara ehi na mmanụ aṅụ na-eru na ya, ha ga-erikwa ihe wee rijuo afọ ma maa abụba wee gakwuru chi ọzọ dị iche iche, ha ga-efekwa ha ofufe ma lelịa m, mebiekwa ọgbụgba ndụ m.Ọ ga-erukwa na mgbe ọtụtụ ọdachi na ahụhụ ga-adakwasị ha, abụ a ga-aza nihu ha dị ka onye akaebe, nihi na a gaghị echefu ya echefu nọnụ ụmụ ha, nihi na amaara m nke ọma ọchịchọ ha malitere inwe taa tupu mụ akpọba ha nala ahụ m ṅụrụ iyi inye ha.Mozis wee dee abụ a nakwụkwọ nụbọchị ahụ, ka o wee kụziere ya ụmụ Izrel.O wee mee Jọshụa nwa Nọn onye ndú, wee sị: Nwee obi ike, dịkwa ike, nihi na ọ bụ gị ga-akpọba ụmụ Izrel nala ahụ m ṅụụrụ ha iyi inye ha, mụ onwe m ga-anọnyekwara gị.O wee ruo na ozugbo Mozis dechara iwu ndị a nakwụkwọ ruo mgbe ha gwụchara,Mozis malitere inye ndị Livaị, bụ ndị na-ebu igbe ọgbụgba ndụ Jehova, iwu, sị:Werenụ akwụkwọ iwu a, debenụ ya nakụkụ igbe ọgbụgba ndụ Jehova bụ Chineke unu, ọ ga-aghọkwa ihe akaebe nebe ahụ megide gị.Nihi na mụ onwe m maara nke ọma banyere nnupụisi gị na ikwesi olu ike gị. Ọ bụrụ na mgbe m ka nọ ndụ ma nọrọ netiti unu taa, unu anọwo na-enupụrụ Jehova isi site nàgwà unu na-akpaso ya, lezienụ ihe ga-eme mgbe m nwụsịrị!Kpọkọtaranụ m ndị okenye niile nke ebo unu na ndị isi unu, ka m kwuo okwu ndị a ná ntị ha, ka eluigwe na ụwa wee bụrụ ndị akaebe m megide ha.Nihi na m maara nke ọma na mgbe m nwụsịrị, unu ga-emerịrị omume na-eweta mbibi, unu ga-ahapụkwa ụzọ ahụ m nyere unu iwu ka unu soro; ọdachi ga-adakwasịkwa unu ná ngwụsị ụbọchị ndị ahụ, nihi na unu ga-eme ihe jọrọ njọ nanya Jehova iji kpasuo ya iwe site nihe aka unu ga-arụ.Mozis wee kwuo okwu dị nabụ a ná ntị ọgbakọ Izrel dum, ruo mgbe o kwusịrị ya, ọ sịrị: 